मंत्री के आदेश के डेढ़ माह बाद भी मेट्रो स्टेशन से बसें शुरू नहीं
ट्रांसपोर्ट रिपोर्टर | जयपुर
डेढ़महीने पहले परिवहन मंत्री यूनुस खान ने राजस्थान लोक परिवहन सेवा की बसों को न्यू आतिश मार्केट मेट्रो स्टेशन से सात दिन में शुरू करने के अधिकारियों को निर्देश दिए थे। 16 जनवरी को हुई बैठक में लोक परिवहन सेवा यूनियन के पदाधिकारी, मेट्रो प्रशासन, जिला प्रशासन सहित परिवहन विभाग के अधिकारी मौजूद थे। मंत्री के निर्देश के बाद मेट्रो प्रशासन ने न्यू आतिश मार्केट मेट्रो स्टेशन की पार्किंग को बस स्टैंड के रूप में विकसित भी कर दिया है, लेकिन जनता को उसका फायदा नहीं मिला।
जयपुर मेट्रो निगम ने 6 हजार 500 वर्ग मीटर के पार्किंग एरिया में यात्रियों के लिए कुर्सियां, वाई फाइ, सीसीटीवी कैमरे, वाटर कूलर, फ्री टॉयलेट आदि सुविधाएं उपलब्ध कराने के साथ एक साथ 20 बसों की पार्किंग के लिए मार्किंग करने के बाद सूचना परिवहन अधिकारियों को भी दे दी थी। ये बसें सिंधी कैंप बस स्टैंड, रामगढ़ मोड़, घाटगेट, सीकर-अजमेर रोड से संचालित हो रही हैं। इस वजह से कई बार ट्रैफिक जाम हो जाता है। यात्रियों को भी पता नहीं चल रहा कि रोडवेज के अतिरिक्त भी ये बसें राजधानी से विभिन्न जिलों के लिए संचालित हो रही हैं।
जाम से निजात मिलेगी
^मंत्रीके निर्देश के बाद न्यू आतिश मार्केट स्टैंड को बस स्टैंड के रूप में डेवलप कर दिया है। यहां से विभाग तुरंत बसों का संचालन कर सकता है। इसके लिए परिवहन अधिकारियों को सूचना भी दे दी। बसों के संचालन होने से मेट्रो, यात्रियों को फायदा होगा। साथ में शहर में ट्रैफिक जाम से निजात मिलेगी। सीएसजीनगर, डायरेक्टर ऑपरेशन्स, मेट्रो
ये फायदा होगा
विभागने लोक परिवहन सेवा के तहत 1486 बसों को परमिट जारी किया है। इसमें 52 मार्गों से 580 बसों राजधानी से संचालित हो रही हैं। इनमें से 180 बसें सीकर से जाती हैं। मेट्रो स्टेशन से बसों के संचालित के लिए जिला प्रशासन ने नोटिफिकेशन और किराया भी तय कर दिया। यहां से बसें संचालित होने की वजह से शहर में ट्रैफिक जाम कम होगा। यात्री मेट्रो के जरिए सिंधी कैंप, रेलवे स्टेशन जा सकते हैं और वहां से सिटी बसों के जरिए भी शहर में जा सकते हैं।
hin_Deva bho_Deva hin_Deva hin_Deva bho_Deva hin_Deva hin_Deva hin_Deva